QLT แจง 9 ผู้ถือหุ้นใหญ่บิ๊กล็อตเฉียด 36% ยันไม่เข้าข่ายเทนเดอร์ฯ
QLT แจง 9 ผู้ถือหุ้นรายใหญ่ทยอยขายหุ้นบิ๊กล็อตช่วง 11-15 มี.ค.65 จำนวน 35.62% ยันไม่เข้าข่ายเทนเดอร์ฯ ไม่กระทบโครงสร้างการจัดการ-นโยบาย
QLT แจง 9 ผู้ถือหุ้นรายใหญ่ทยอยขายหุ้นบิ๊กล็อตช่วง 11-15 มี.ค.65 จำนวน 35.62% ยันไม่เข้าข่ายเทนเดอร์ฯ ไม่กระทบโครงสร้างการจัดการ-นโยบาย
16 มี.ค. 2565

บริษัท ควอลลีเทค จำกัด (มหาชน) หรือ QLT แจ้งการซื้อขายหุ้นของบริษัทผ่านระบบการซื้อขายของตลาดหลักทรัพย์บนกระดานรายใหญ่ (Big Lot Board) ในวันที่ 11-15 มีนาคม 2565 จำนวน 35.62% ของหุ้นที่จำหน่ายได้แล้วทั้งหมดของบริษัท โดยรายการดังกล่าวเกิดจากการขายหุ้นโดยผู้ถือหุ้นของบริษัท ดังนี้

ทั้งนี้การทำรายการดังกล่าวไม่เข้าข่ายการทำคำเสนอซื้อทั้งหมดของกิจการตามประกาศคณะกรรมการกำกับตลาดทุนที่ ทจ.12/2554 เรื่อง หลักเกณฑ์เงื่อนไข และวิธีการในการเข้าถือหลักทรัพย์เพื่อครอบงำกิจการ ลงวันที่ 13 พ.ค. 2554 (และที่ได้มีการแก้ไขเพิ่มเติม) และการเปลี่ยนแปลงโครงสร้างการถือหุ้นของผู้ถือหุ้นรายใหญ่ไม่ส่งผลกระทบต่อโครงสร้างการจัดการ การกำหนดนโยบายบริษัทและอำนาจในการบริหารจัดการแต่อย่างใด ส่วนรายละเอียดผู้ซื้อต้องรอข้อมูลตามแบบ 246-2 อีกครั้ง หากมีความคืบหน้าบริษัทจะรีบชี้แจงให้ทราบต่อไป
ขณะที่เมื่อวันที่ 10 มี.ค.2565 ตลาดหลักทรัพย์แห่งประเทศไทย (ตลท.) ประกาศให้ QLT เป็นหลักทรัพย์ที่เข้าข่ายมาตรการกำกับการซื้อขายระดับ 1 : Cash Balance เริ่มมีผลวันที่ 11 มี.ค.2565 ก่อนจะประกาศให้ QLT เป็นหลักทรัพย์ที่เข้าข่ายมาตรการกำกับการซื้อขายระดับระดับ 2 : ห้ามคำนวณวงเงินซื้อขาย  และ Cash Balance เริ่มวันที่ 15 มี.ค.2565 ถึงวันที่ 4 เม.ย.2565